لى سى چۆچۈپ بېشىنى كۆتۈردى، ئارقا تەرەپتىن كەلگەن بۇ قاۋۇل-قاراماتاق يىگىتنىڭ ھاسىراپ-ھۆمۈدەپ تۇرغىنىنى كۆرۈپلا بايىقى ئاۋازنىڭ خىيالىي سەزگۈسى ئەمەسلىكىگە ئىشەندى. لى سى بىردىنلا چىن بېگىنىڭ سايىسىدىن ئايرىلمايدىغان جاۋ گاۋ ئىسىملىك بىر ھەرەم ئاغىسى بارلىقىنى ئېسىگە ئېلىپ يۈرەكلىرى تېز-تېز سوقۇپ كەتتى، ئۇ بەگ كېمىسىدە يىڭ جېڭ بەگ بىلەن مۇلاقاتتا  بولغاندا بۇ ئاغۋاتقا ئانچە دىققەت قىلمىغان ئىدى،    مانا ئەمدى بۇ ھەرەم ئاغىسىنى كۆرۈپ ئۆزىنى بېسىۋېلىپ، ئالقانلىرىنىڭ ئۇچىنى جۈپلەپ سالام بەردى ۋە: